मैच देखने नहीं पहुंच सकी थीं अनुष्का; लिखा- क्या पारी खेली है
RCB Player Virat Kohli IPL Century - Anushka Sharma Video Calling With Husband. Moments Captured In Camera. विराट कोहली ने कल हैदराबाद में खेले गए मैच में सेंचुरी जड़ दी। जाहिर है कि मैच में सेंचुरी स्कोर करना किसी भी प्लेयर के लिए एक खास मोमेंट होता है। ये मोमेंट प्लेयर अपने खास लोगों के साथ शेयर करना चाहता है
विराट कोहली ने कल हैदराबाद में खेले गए मैच में सेंचुरी जड़ दी। जाहिर है कि मैच में सेंचुरी स्कोर करना किसी भी प्लेयर के लिए एक खास मोमेंट होता है। ये मोमेंट प्लेयर अपने खास लोगों के साथ शेयर करना चाहता है।
अनुष्का शर्मा अपने पति विराट कोहली के सभी मैच देखने स्टेडियम पहुंचती हैं। हालांकि वो अभी काम के सिलसिले में मुंबई में हैं इसलिए वो कल का मैच देखने हैदराबाद नहीं पहुंच सकीं। विराट ने शतक मारने के बाद अनुष्का को तुरंत वीडियो कॉल किया। ये मोमेंट कैमरे में कैद हो गया।
अनुष्का ने लिखा- क्या पारी खेली है
अनुष्का शर्मा ने भी इस इनिंग के बाद एक सोशल मीडिया पोस्ट किया। उन्होंने विराट की फोटो शेयर करते हुए लिखा- 'क्या पारी खेली है।' जाहिर है कि ये अनुष्का के लिए भी एक प्राउड मोमेंट है। पिछले दो-तीन सालों से विराट के बल्ले से रन तो निकल रहे थे, लेकिन वे 100 रन का आंकड़ा नहीं छू पा रहे थे।
पिछले साल एशिया कप में अफगानिस्तान के खिलाफ लगाए शतक के बाद उनकी किस्मत फिर पलटी। तब से वे 5 इंटरनेशनल सेंचुरी और एक आईपीएल सेंचुरी लगा चुके हैं।
छक्का मारकर जड़ा शतक
विराट कोहली ने IPL में 4 साल बाद शतक जड़ा। उनके शतक पूरा करने का स्टाइल भी शानदार रहा। 18वें ओवर में विराट 94 पर बल्लेबाजी कर रहे थे। इसके बाद उन्होंने अगली गेंद पर सिक्सर मार कर सेंचुरी पूरी की। कोहली के शतक ने बेंगलुरु को एकतरफा जीत दिलाई।
हालांकि कोहली शतक लगाने के बाद अगली ही बॉल पर आउट हो गए, लेकिन तब तक वे अपना काम पूरा कर चुके थे। उनके पवेलियन लौटने के बाद RCB को 13 बॉल पर महज 15 रन की जरूरत थी।
अनुष्का को अपनी स्ट्रैन्थ मानते हैं विराट
जाहिर है कि विराट कोहली अनुष्का शर्मा को अपनी सबसे बड़ी स्ट्रैन्थ मानते हैं। विराट अक्सर इंटरव्यू में कहते है कि अनुष्का के आने से उनकी लाइफ में एक ठहराव आया है। पहले से ज्यादा मैच्योर फील करते हैं। बेटी के जन्म के बाद ये मैच्योरिटी और भी ज्यादा बढ़ गई है।
जब भी विराट के खेल में गिरावट देखने को मिलती है, तो अनुष्का को किसी न किसी जरिए ट्रोल किया जाता है। हालांकि जब विराट अच्छा प्रदर्शन करते हैं तो इसका क्रेडिट उन्हें बिल्कुल नहीं दिया जाता है।
अनुष्का ने भी परिवार के लिए फिल्मों से बनाई दूरी
अनुष्का जब अपने करियर पर टॉप पर थी, तभी उन्होंने विराट से शादी करने का फैसला किया। उनकी उम्र उस वक्त 29 साल थी। इस उम्र में एक्ट्रेसेस अपने करियर पर ध्यान देती हैं, शादी के बाद उनकी ब्रांड वैन्यू में कमी आ जाती है। इसके बावजूद उन्होंने 11 दिसंबर 2017 को शादी कर ली।
शादी के तीन साल बाद अनुष्का ने 11 जनवरी, 2021 को बेटी वामिका को जन्म दिया। शादी और बच्चे के बाद अनुष्का फैमिली को लेकर इस कदर डेडिकेटेड हुईं कि उन्होंने फिल्मों तक से दूरी बना ली। यहां तक कि उन्होंने अपना प्रोडक्शन हाउस का काम काज भी अपने भाई को सौंप दिया।